“โมเดอร์นา” ยันจัดวัคซีนส่ง “ไทย” ล็อตแรก 1.9 ล้านโดส พ.ย.นี้
“โมเดอร์นา” ยืนยันเร่งการส่งมอบวัคซีนโควิด-19 ล็อตแรกให้ไทย 1.9 ล้านโดส ภายในไตรมาส 4/64 มั่นใจวัคซีนตรงตามมาตรฐานด้านการผลิต คุณภาพ และความปลอดภัย ส่วนที่เหลืออีก 6.85 ล้านโดส เตรียมส่งมอบไตรมาส 1/65
“โมเดอร์นา” ยืนยันจัดส่งวัคซีนล็อตแรกให้ไทย 1.9 ล้านโดส ภายในไตรมาส 4/64 ส่วนที่เหลืออีก 6.85 ล้านโดส เตรียมส่งมอบไตรมาส 1/65
14 ต.ค. 2564

รายงานข่าวจาก แซดพี เทอราพิวติกส์ หน่วยธุรกิจภายใต้ ซิลลิค ฟาร์มา ออกแถลงการณ์ระบุว่า ได้ตระหนักและเข้าใจเป็นอย่างดีว่า ประชาชนต้องการทราบถึงวันส่งมอบวัคซีนที่แน่นอน ทางบริษัทขอย้ำอีกครั้งว่ากำลังทำทุกวิถีทางที่จะเร่งการส่งมอบวัคซีนโควิด-19 โมเดอร์น่าให้แก่ประเทศไทยโดยเร็วที่สุด คาดว่าวัคซีนโควิด-19 โมเดอร์นา จำนวน 1.9 ล้านโดส มีกำหนดจะมาถึงประเทศไทยภายในไตรมาส 4/64
“จากกำหนดการล่าสุด ที่เราได้รับแจ้งจากโมเดอร์น่าคาดว่าจะเริ่มส่งมอบวัคซีนครั้งแรกในเดือนพฤศจิกายน สำหรับวัคซีนส่วนที่เหลืออีกจำนวน 6.8 ล้านโดส ซึ่งได้ลงนามในสัญญาการจัดหาวัคซีนไปแล้วนั้น คาดว่ายังคงสามารถส่งมอบได้ในไตรมาสแรกของปี 2565″ เอกสารเผยแพร่ระบุ
ด้วยสถานการณ์ที่ความต้องการวัคซีนโควิด-19 ทั่วโลกยังคงอยู่ในระดับสูง แซดพี เทอราพิวติกส์ รวมทั้งโมเดอร์น่า กำลังพยายามหาทางเลือกอื่นๆ ที่อาจเป็นไปได้ เพื่อทำให้บริษัทสามารถส่งมอบวัคซีนให้แก่ประเทศไทยได้โดยเร็วที่สุดเท่าที่จะเป็นไปได้ โดยได้ทำงานอย่างใกล้ชิดกับหน่วยงานภาครัฐ เพื่อจัดหาวัคซีนจากแหล่งผลิตอื่นๆ ในสหรัฐอเมริกา โดยขณะนี้อยู่ในระหว่างการรอเอกสารเพิ่มเติมจากโมเดอร์น่าสำหรับแหล่งผลิตในสหรัฐอเมริกา เพื่อดำเนินการยื่นขออนุมัติต่อสำนักงานคณะกรรมการอาหารและยา (อ.ย.) เพี่อเป็นแหล่งผลิตสนับสนุนเพิ่มเติมต่อไป
ทั้งนี้แซดพี เทอราพิวติกส์ ได้ร่วมสนับสนุนหน่วยงานภาครัฐของประเทศไทย องค์การเภสัชกรรม (อภ.) และสมาคมโรงพยาบาลเอกชน เพื่อให้บรรลุการฉีดวัคซีนแก่ประชาชนตามเป้าหมายของประเทศ ด้วยการเพิ่มทางเลือกในการเข้าถึงวัคซีนโควิด-19 ให้แก่ประชาชนชาวไทย โดยให้ความสำคัญสูงสุดเกี่ยวกับเรื่องคุณภาพของวัคซีน เพื่อให้มั่นใจว่าวัคซีนที่จะนำเข้ามาเป็นไปตามมาตรฐานด้านการผลิต คุณภาพ และความปลอดภัย ภายใต้สัญญาการจัดหาวัคซีนและระเบียบข้อบังคับของประเทศไทย
“บริษัทยังคงมุ่งมั่นที่จะทำงานร่วมกับพันธมิตรจากทุกภาคส่วน เพื่อให้มั่นใจว่า เราจะสามารถส่งมอบวัคซีนที่เพียงพอให้แก่ประชาชนชาวไทยได้โดยเร็วที่สุดเท่าที่จะเป็นไปได้” เอกสารเผยแพร่ระบุว